Sherlock (TV-serie)

Sherlock er en britisk krim- og dramaserie som gikk på BBC fra 2010 til 2017. Serien handler om Sherlock Holmes og Dr. John Watson og er skapt av Mark Gatiss og Steven Moffat. Rollen som Holmes spilles av Benedict Cumberbatch, mens Watson spilles av Martin Freeman. Serien er basert på bøkene om Sherlock Holmes av Arthur Conan Doyle, men er satt til moderne tid.

 Om serien 
Hver episode blir laget som en 90 minutter lang individuell film, hvor den briljante privatdetektiven Sherlock Holmes (Cumberbatch) og kompanjongen Dr. John Watson (Freeman) løser varierte og kompliserte drapssaker for Metropolitan Police Service. Selv om serien tar for seg forskjellige saker hver gang, er Sherlock Holmes' kamp mot den psykopatiske og intelligente erkefienden Jim Moriarty en pågående handling.

Denne adaptasjonen av Sherlock tar plass i moderne tid, fortrinnsvis i London, noe som gjør at Holmes kan bruke teknologi som hjelpemiddel når han løser sakene sine. Serien er svært kritikerrost, og har mottatt en rekke priser. Kritikere har i samlet tropp hyllet blant annet regissørene, serieskaperne og skuespillerne Cumberbatch og Freeman. Serien har gått over tre sesonger. Sesong 1 ble sendt for første gang i 2010, sesong 2  i 2012, og den tredje sesongen i 2014. Januar 2016 ble det vist en spesial-episode av Sherlock hvor handlingen delvis foregår i moderne tid og delvis i det Viktorianske London.  Filmingen av sesong 4 startet i april 2016.

 Rolleliste 
 Hovedroller 
 Benedict Cumberbatch i rollen som Sherlock Holmes
 Martin Freeman i rollen som Dr. John Watson

 Biroller 
 Una Stubbs i rollen som Mrs. Hudson
 Rupert Graves i rollen som DI Lestrade
 Louise Brealey i rollen som Molly Hooper
 Mark Gatiss i rollen som Mycroft Holmes
 Andrew Scott i rollen som Jim Moriarty
 Lara Pulver i rollen som Irene Adler

 Episoder 

 Pilotepisode 
 «A Study in Pink»

 Sesong 1 (2010) 
 «A Study in Pink»
 «The Blind Banker»
 «The Great Game»

 Sesong 2 (2012) 
 «A Scandal in Belgravia»
 «The Hounds of Baskerville»
 «The Reichenbach Fall»

 Sesong 3 (2014) 
 «The Empty Hearse»
 «The Sign of Three»
 «His Last Vow»

 Julespesial (2016) 
 «The Abominable Bride»

 Sesong 4 (2017) 
 «The Six Thatchers», 1. januar 2017
 «The Lying Detective», 8. januar 2017
 «The Final Problem», 15. januar 2017

 Annet 
 Før Matt Smith fikk rollen som Doctor Who, gjorde han en prøvespilling for rollen som Dr. Watson.
 Benedict Cumberbatch ble valgt for rollen som Sherlock Holmes etter at serieskaperne Steven Moffat og Mark Gatiss så prestasjonen hans i Om forlatelse (2007). De syntes han så ut som den perfekte Holmes.
 Mellom filmingen av sesong 1 og 2 ble Cumberbatch og motspiller Martin Freeman begge castet i Peter Jacksons Hobbiten-filmer. Freeman spilte hovedrollen Bilbo, mens Cumberbatch stod for motion capture og stemmen bak både dragen Smaug og Necromancer.
 Cumberbatch leste alle bøkene av Arthur Conan Doyle som forberedelse til rollen.

 Referanser 

 Eksterne lenker 



Kategori:Sherlock Holmes
Kategori:Britiske krimserier
Kategori:Britiske dramaserier
Kategori:TV-produksjoner på BBC
Kategori:TV-produksjoner basert på verk av Arthur Conan Doyle
Kategori:Britiske TV-produksjoner fra 2010-årene